Diari Oficial de la Generalitat Valenciana


Sumari del DOGV 9190, del 07-10-2021 (2021/9725)

RESOLUCIÓ de 27 de setembre de 2021, del director general de Relacions amb Les Corts, de la Presidència de la Generalitat, per la qual es publica el conveni marc entre el Centre d'Alts Estudis de la Moda-CEAM i l'Institut Superior d'Ensenyaments Artístics de la Comunitat Valenciana (ISEACV), en matèria de docència i investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9725


Data del document
:   27-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de setembre de 2021, del director general de Relacions amb Les Corts, de la Presidència de la Generalitat, per la qual es publica el conveni marc entre el Centre d'Alts Estudis de la Moda-CEAM i l'Institut Superior d'Ensenyaments Artístics de la Comunitat Valenciana (ISEACV), en matèria de docència i investigació. [2021/9725]  
El Centre d'Alts Estudis de la Moda-CEAM i l'Institut Superior d'Ensenyaments Artístics de la Comunitat Valenciana (ISEACV) han subscrit, prèvia tramitació reglamentària, el dia 15 de juliol de 2021, el conveni marc en matèria de docència i investigació, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 23 de setembre de 2021 i número 1799/2021, és procedent la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
  
València, 27 de setembre de 2021.- El director general de Relacions amb Les Corts: Antonio Torres Salvador.  
  
  
Conveni marc de col·laboració entre el Centre d'Alts Estudis de la Moda-CEAM i l'Institut Superior d'Ensenyaments Artístics de la Comunitat Valenciana, en matèria de docència i investigació.  
  
REUNIDES  
  
D'una part, Carolina Pascual Villalobos, consellera d'Innovació, Universitats, Ciència i Societat Digital, en virtut del Decret 6/2019, de 17 de juny, del president de la Generalitat, pel qual nomena les persones titulars de les vicepresidències i de les conselleries, i també com a presidenta de l'Institut Superior d'Ensenyaments Artístics de la Comunitat Valenciana (d'ara en avant, ISEACV), que actua segons la facultat establida en l'article 6, apartat 2.c), de la Llei 8/2007, de 2 de març, de la Generalitat, d'ordenació de centres superiors d'ensenyaments artístics i de la creació de l'Institut Superior d'Ensenyaments Artístics de la Comunitat Valenciana, d'acord amb les facultats atorgades pel Decret 243/2019, de 25 d'octubre, de 2019, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.  
D'una altra part, Nidia Mary Del Águila Peralta, amb número de DNI 05359052, com a representant legal del Centre d'Alts Estudis de la Moda (d'ara en avant CEAM), en virtut de la partida registral núm. 19835763, amb seu social a l'avinguda d'Alfredo Benavides 750 € Miraflores, a Lima-Perú.  
  
EXPOSEN  
  
I. Que CEAM és una entitat d'educació superior, orientada a formar professionals de disseny de moda i carreres afins, altament competitius, emprenedors, innovadors i líders en el sector. El Centre d'Alts Estudis de la Moda (CEAM) va obtindre el llicenciament institucional del Ministeri d'Educació (MINEDU), que certifica que la institució reuneix les condicions bàsiques de qualitat en la seua gestió institucional i acadèmica per a oferir el servei educatiu en les carreres de Disseny de Moda i Gestió de Moda, a través de la Resolució ministerial núm. 389-2019-MINEDU.  
II. Que l'ISEACV és una entitat autònoma de caràcter administratiu, adscrita a la Conselleria d'Innovació, Universitats, Ciència i Societat Digital.  
III. Que entre els objectius i les funcions de l'ISEACV, d'acord amb el que es disposa en la Llei 8/2007, de 2 de març, de la Generalitat, d'ordenació de centres superiors d'ensenyaments artístics de la Comunitat Valenciana, està l'establiment de fórmules de col·laboració amb universitats valencianes i altres centres superiors d'ensenyaments artístics d'altres àmbits geogràfics. Així mateix, es reconeix com una de les seues funcions la de potenciar i difondre els ensenyaments artístics dins i fora de la Comunitat Valenciana.  
IV. Per tot això, les parts, en la representació que tenen, manifesten el seu interés comú a participar de manera activa en la col·laboració institucional en la programació d'activitats docents i d'investigació sobre el disseny.  
D'aquesta manera, es reconeixen la mútua capacitat legal per a subscriure aquest document i amb la finalitat de regular les condicions d'aquesta col·laboració, els compareixents subscriuen aquest conveni marc, d'acord amb les següents:  
  
CLÀUSULES  
  
Primera. Objecte del conveni  
L'objecte d'aquest conveni és crear un marc general de col·laboració entre el CEAM i l'ISEACV a fi d'impulsar i coordinar la posada en marxa d'activitats d'interés comú entorn de la docència i la investigació.  
  
  
Segona. Àmbit d'actuació  
A fi de satisfer el contingut establit en la clàusula anterior, ambdues parts es comprometen, en la mesura dels mitjans de què puguen disposar, i d'acord amb les normes de cada institució, a:  
a) El foment de la col·laboració entre les dues entitats en projectes formatius d'interés comú en els nivells de grau i postgrau en l'àmbit del disseny de moda.  
b) El foment de la col·laboració entre les dues entitats per a desenvolupar projectes d'investigació d'interés comú en els àmbits propis de cada entitat.  
c) El foment de la col·laboració entre ambdues institucions per a facilitar la valoració i la transferència del coneixement al servei de la cultura, i el desenvolupament econòmic en els seus respectius àmbits geogràfics.  
d) El foment de la col·laboració que permeta l'accés als recursos i les instal·lacions entre ambdues institucions.  
e) L'organització d'activitats d'intercanvi i mobilitat de professorat i alumnat.  
f) L'organització conjunta d'activitats d'extensió i projecció cultural.  
g) L'organització d'activitats de qualsevol altra activitat que, en l'àmbit de les seues competències, amb dues parts acorden per ser d'interés mutu.  
  
Tercera. Convenis específics  
Per al desenvolupament d'aquest conveni marc, les parts signants subscriuran convenis específics elaborats de comú acord en els quals es concretaran els objectius de la col·laboració, el programa d'actuació, les aportacions de cadascuna de les parts i les normes a aplicar en la seua realització.  
  
Quarta. Mecanismes de seguiment, vigilància i control  
Per a l'anàlisi, el seguiment i el control d'aquest conveni es crearà una Comissió Mixta de Seguiment integrada per dos representants del CEAM i dos representants de l'ISEACV, designats pel seu director.  
Una còpia dels actes, acords o informes de la Comissió de Seguiment es remetrà a cadascuna de les parts signants. En el cas de l'Administració autonòmica, aquesta còpia es remetrà a l'ISEACV.  
  
Cinquena. Difusió i publicitat  
En totes les activitats, projectes i resultats objecte d'aquest conveni marc serà obligatori incloure i esmentar clarament les institucions signants del conveni.  
  
Sisena. Comunicacions  
Qualsevol avís, sol·licitud o comunicació que les parts hagen de dirigir-se en virtut d'aquest conveni marc, s'efectuarà per escrit i es considerarà realitzat des del moment en què el document corresponent es lliure al destinatari en les seues respectives seus. Els contactes per a les notificacions seran les respectives àrees de les oficines internacionals de cada seu.  
  
  
Setena. Règim econòmic de les actuacions   
Les condicions econòmiques que han de regir el desenvolupament dels programes conjunts i que afecten les parts, com també les obligacions i condicions particulars que incidisquen en aquests, quedaran recollides en els corresponents convenis específics.  
  
Huitena. Vigència  
Aquest conveni marc entrarà en vigor a partir de la data de la seua signatura i tindrà una vigència de quatre anys, i serà prorrogable per períodes d'igual duració mitjançant l'acord exprés de les parts, abans que finalitze el termini de vigència.  
A aquests efectes s'entendrà com a data d'inici del conveni, la data de l'última signatura subscrita.  
Una vegada subscrit, el conveni es publicarà en el portal de transparència de la Generalitat Valenciana, de conformitat amb el que s'estableix en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i també en Diari Oficial de la Generalitat Valenciana, de conformitat amb el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Novena. Extinció i conseqüències en cas d'incompliment  
Aquest conveni podrà extingir-se per compliment o per resolució.  
Seran causes de resolució les previstes en la legislació vigent i, en particular:  
a) El transcurs del termini de vigència sense que se n'haja acordat pròrroga.  
b) L'acord unànime de tots els signants.  
c) L'incompliment de les obligacions i els compromisos assumits per part d'algun dels signants.  
  
En aquest cas, qualsevol de les parts podrà notificar a la part incomplidora un requeriment perquè complisca en un determinat termini les obligacions o els compromisos que es consideren incomplits. Aquest requeriment serà comunicat al responsable del mecanisme de seguiment, vigilància i control de l'execució del conveni i a les altres parts signants.  
  
Si transcorregut el termini indicat en el requeriment en persistira l'incompliment, la part que el va dirigir notificarà a les parts signants la concurrència de la causa de resolució i s'entendrà resolt el conveni.  
  
En tot cas, les accions ja iniciades hauran de continuar fins a la seua total finalització.  
  
Desena. Protecció de dades  
Les parts es comprometen a complir, en els termes que siga aplicable, el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, així com en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades).  
  
Onzena. Clàusula d'absència d'obligacions econòmiques  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desplegament, no podrà suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
  
Dotzena. Jurisdicció  
Les discrepàncies sorgides sobre la interpretació, desenvolupament, modificació, resolució i efectes que pogueren derivar-se de l'aplicació d'aquest conveni hauran de solucionar-se a través de la Comissió Mixta de Seguiment prevista en aquest conveni. Si no es poguera aconseguir aquest acord, les qüestions litigioses seran de coneixement i competència de la Sala Contenciosa Administrativa del Tribunal Superior de Justícia de la Comunitat Valenciana.  
I en prova de conformitat, els representants d'ambdues institucions signants convenen i subscriuen aquest conveni marc, en dos exemplars originals igualment vàlids, al lloc i en la data assenyalats en l'encapçalament.  
  
15 de juliol de 2021  
Pel CEAM,   
Nidia Mary Del Águila Peralta 15 de juliol de 2021  
Per l'ISEACV-EASDV,  
Carolina Pascual Villalobos   
Presidenta de l'ISEACV